Владимир Соловьов
От сън грабнат в деня…

Превод от руски: Александър Миланов, —

chitanka.info

От сън грабнат в деня, от сън сепнат в тъмата —

някой с теб е. Не си в самота.

Лъчезарни очи гледат право в душата

през деня и нощта.

Размразява се, стихват сърдечните бури,

вече всичко цъфти.

Само име едно на жена от лазури

ще отгатнеш ли ти?

Във душата изчезва грехът първороден:

през прозрачна вода

виждаш — няма треви, няма дракон подводен,

от скали — ни следа.

Светлина и вода. Две очи са заболи

поглед в светли мъгли.

Като капки в море са се слели отколе

всички бързащи дни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.